રોમાન્સનું મૂર્ત સ્વરૂપ હોય એવું અને પાણી પર બંધાવેલું વેનિસ એની કૅનાલો માટે ફેમસ છે. આ કૅનાલોમાં આગળ કહ્યું એમ ગ્રાન્ડ કૅનલ મુખ્ય છે અને એના કાંઠે કાંઠે 170 ભવ્ય ઈમારત છે. જેમાં 16મી સદીમાં બંધાયેલા પેલાઝોનો એટલે કે હોટેલ અમન વેનિસનો પણ સમાવેશ થાય છે. 24 રૂમ્સ ને સ્વીટ્સ ધરાવતી આ હોટેલના મોટાભાગના રૂમ્સમાંથી ગ્રાન્ડ કૅનલનો વ્યૂ દેખાય છે. હોટેલમાં બે પ્રાઈવેટ ગાર્ડન પણ છે, જે આ તરતા શહેરમાં અસાધારણ ગણાય એવી વાત છે. અમન હોટેલના આ ગાર્ડનમાં સમી સાંજે બેસીને ગ્રાન્ડ કૅનલ જોતાં જોતાં ડ્રિન્ક લેવાનો લહાવો માણવા જેવો હોય છે.